Գրիգոր Մաչանենց Բաբախանյան

Գրիգոր Մաչանենց Բաբախանյան (Ծնվել է 1969 թվականի հոկտեմբերի 7-ին Էջմիածնի շրջանի Գայ գյուղում), լուսանկարիչ, գեղանկարիչ, կոլաժիստ, բեմադրիչ, բանաստեղծ, հասարակական գործիչ, Հայ Միասնության Խաչ բարեգործական մշակութային հասարակական կազմակերպության հիմնադիր։


== Կենսագրություն ==
Ծնվել է 1969 թվականի հոկտեմբերի 7-ին Էջմիածնի շրջանի Գայ գյուղում։ Լինելով ծնողների միջնեկ որդին՝ Գրիգոր Մաչանենցը մանկուց մշտապես զգացել է նրանց հոգատարությունն ու փայփայանքը։ Գրիգոր Մաչանենցի մեջ ծնողները պատվաստել են նվիրվածություն հարազատների հանդեպ, արյունակցական կապի սրբազան զգացում, անկեղծ ու ջերմ սեր և նվիրվածություն շրջապատող մարդկանց հանդեպ, հատկապես խոցելի խմբի, որը հետագայում պետք է դառնար ճակատագիր, երազ՝ իրականության մեջ։ Գրիգոր Մաչանենցը, դեմ գնալով բախտի քմահաճույքներին, ճաշակելով դժվարությունների համը, ստեղծեց դեպի հավերժություն գնացող մի գնացք՝ 1987 թվականին հիմք դնելով Հայ Միասնության Խաչ  բարեգործական մշակութային հասարակական կազմակերպությանը՝
«Հայ Միասնության Խաչ» բարեգործական մշակութային հասարակական կազմակերպությունը (այսուհետ` ՀՄԽ) ոչ քաղաքական, ոչ կրոնական, շահույթ ստանալու նպատակ չհետապնդող բարեգործական մշակութային հասարակական կազմակերպություն է։
Դեռևս 1987 թվականին գաղափարակիցներից կազմված մի խումբ սկսել է փոքր նախաձեռնություններով հանդես գալ հասարակական կյանքում՝ հոգատարություն և աջակցություն ցուցաբերելով բազմաթիվ ծնողազուրկ երեխաների։
1991 թվականին ՀՄԽ-ն գրանցվել է պաշտոնապես` դառնալով նորանկախ Հայաստանի Հանրապետության առաջին հասարակական կազմակերպություններից մեկը։
ՀՄԽ-ն մշտապես առաջնային է համարել կրթության և մշակույթի դերը աճող սերնդի զարգացման և կայացման գործում, իր գործունեության ընթացքում իրականացրել է բազմաթիվ կրթական, մշակութային, սոցիալական, իրազեկման ծրագրեր, որոնք ուղղված են եղել շահառուների և նրանց ընտանիքների բարօրությանը, զարգացմանը և քաղաքացիական հասարկության ձևավորմանը, այդ գործընթացին մասնակից դաձնելով նաև երեխաների ընտանիքներին և համայնքի անդամներին, ինչը նպաստում է ծրագրերի արդյունավետության բարձրացմանը։
2003 թվականից ՀՄԽ-ն որդեգրել է կրթություն արվեստի միջոցով մեթոդը
ՀՄԽ-ն դավանում է Հայ Առաքելական եկեղեցուն և ստացել է Ամենայն Հայոց Կաթողիկոս Վազգեն Ա-ի օրհնությունը՝ «Կ'օրհնեմ Հայ Միասնության Խաչ կազմակերպութիւնը, ակնկալելով, որ ան մնայ իր կոչումին մէջ և մատաղ սերունդին սերմանէ բարի հունտեր»։


== Կրթություն ==
1976 թվականին ընդունվել է էջմիածնի շրջանի Գայ գյուղի միջնակարգ դպրոց՝ 1986 թ․ ավարտել արծաթե մեդալով։
1990 թվականին ավարտել է Երևանի Խ․ Աբովյանի անվան հայկական պետական մանկավարժական ինստիտուտի մշակույթի ֆակուլտետի կինո-ֆոտո բաժինը։


== Գրական և մշակութային գործունեություն ==
Ունի հեղինակային 5 գիրք՝
«Ժառանգությունս Խենթություն» - 1999 թվական
«Դուռս կիսաբաց» - 2003 թվական
«Բաբելոնի ժառանգորդներ» - 2008 թվական
«Ձեռագրատունս» - 2012 թվական
«Մտքիս կծիկը» - 2018 թվական
Որպես լուսանկարիչ ունեցել է անհատական ցուցահանդեսներ՝
1987 թվականին՝ Երևանում
1988 թվականին՝ Գորկիում
2001 թվականին՝ Թեհրանում
2004 թվականին՝ Էջմիածնում
2004 թվականին՝ Հորդանանում, Սիրիայում, Իսրայելում
2008 թվականին՝ Հալեպում, Դամասկոսում
2020 թվականի փետրվարի 9-ին ԱՄՆ-ի Նյու Յուրք քաղաքի Սուրբ Գրիգոր Լուսավորիչ հայկական եկեղեցում տեղի է ունեցել նրա կավե դիմակների ցուցահանդեսը։
Նկարահանվել է «Մենք դեռ կհանդիպենք» ֆիլմում, որի ռեժիսորն է եղել Լյովա Գրիգորյանը, իսկ 2007 թվականին՝ Շիրին Անդերսոնի «Չարենցի հետքերով» և «Մի լքիր քո բնօրրանը» ֆիլմերում։«Քիթդ մի՛ խոթիր ուրիշի գործերի մեջ» և «Սպիտակ ստրկություն» ֆիլմերի ռեժիսորն է։


== Ելույթներ ==
Գրիգոր Մաչանենցը 2019 թվականին «Բազմազանության մեջ միասնության հաջողության բանալին» խորագրով ելույթներ է ունեցել Մերձբալթյան մի շարք երկրներում, Էստոնիայի Տալլին, Տարտու, Կոհտլա-Յեռվե քաղաքներում, Ֆինլանդիայի մայրաքաղաք Հելսինկիում, Լատվիայի մայրաքաղաք Ռիգայում նա խոսել է բազմազանության մեջ միասնության հաջողության բանալին գտնելու ուղիների մասին, հանդիպեց վերոնշյալ քաղաքների քաղաքապետերի, հայ համայնքների ղեկավարների, համայնքի ներկայացուցիչների, Բալթյան երկրներում հայ եկեղեցու հոգևոր հովիվ Տեր Խոսրով քահանա Ստեփանյանի հետ։ Մասնակցել է Սերգեյ Փարաջանովի 95-ամյակին նվիրված միջոցառմանը Տարտուի համալսարանում, ներկայացրեց Հայ միասնության խաչը, Մաչանենց արվեստի միջազգային սիմպոզիումը Էստոնիայի ազգային թանգարանում։ Ելույթ ունեցավ Տարտուում անցկացվող ամենամյա «Музыка листопада» միջազգային փառատոնի ընթացքում՝ որպես հատուկ հյուր։ Ստացավ Կոհտլա-Յեռվե քաղաքի պատվավոր քաղաքացու կոչում։


== Ծանոթագրություններ ==